OpenLLM-France/wikimedia huggingface dataset:
# Sebastián Apesteguía

Sebastián Apesteguía (Buenos Aires, 1969ko maiatzaren 27a) paleontologo argentinarra da . "Ninja" ezizena. CONICET-eko Ikertzaile Independente gisa lan egiten du, Azara Fundazioko – Maimónides Unibertsitateko Paleontologia Arloan.

## Biografia

1988an, 18 urte zituela, Buenos Airesko Natur Zientzien Museoan kolaboratzen hasi zen. La Platako Unibertsitate Nazionalean Biologia Zientzietan lizentziatua da Paleontologian espezializazioarekin eta Natur Zientzietan doktorea da Paleontologian espezializazioarekin erakunde akademiko beretik. Paleontologo gisa José Fernando Bonaparte, Fernando Novas, Zulma Brandoni de Gasparini eta Marta Fernándezen zuzendaritzapean trebatu zen.
J. Bonaparte taldean fosilak prestatzeko teknikaria izan zen (1988-1993), F. Novasen ikaslea (1995-2002), Argentinako Natur Zientzien Museoan esleitutako ikertzailea (2003-2007) eta Patagoniako Natur Zientzien Museoko (General Roca/Fisque Menuco) (2007) lehen zuzendaria izan zen, Argentinako Río Negro probintzian.
Bere ikerketa-lerro nagusia Argentinako Patagoniako narrasti kretazikoen eta Hego Amerikako eta Ipar Amerikako kretazeoko faunen harremanak aztertzera bideratzen da.
Argentinatik kanpo, Boliviako Potosíko Toro Toro Parke Nazionalean dinosauro arrastoak aurkitzea ekarri zuen landa-lana zuzendu zuen. Kubako dinosauro aztarnak ere aztertu zituen eta Ekuadorko lehen dinosauroa argitaratu zuen.

## Laburdura (Zoologia)

Apesteguía laburdura Sebastián Apesteguía zoologiako deskribapen eta taxonomiaren agintari gisa adierazteko erabiltzen da.

## Erreferentziak

* 1 2 «Curriculum Vitae Sebastián Apesteguía» maimonides.academia.edu.
* 1 2 3 «Perfil de Sebastián Apesteguia» clarin.com.
* ↑ «Hallan huellas de dinosaurios raptores» lanacion.com.ar.
* ↑ «Encuentran en Bolivia las huellas más antiguas de un dinosaurio acorazado en el hemisferio sur» clarin.com.

## Kanpo estekak

* Datuak: Q6122824
* Multimedia: Sebastián Apesteguía / Q6122824
# Sebastián Hurtado de Corcuera

Sebastián Hurtado de Corcuera Gabiria (Bergonda, 1587ko martxoaren 25a - Tenerife, 1660ko abuztuaren 12a) arabar militarra izan zen. Laurogei Urteko Gerran borrokatu eta gero Panamára bidali zioten gobernari. Filipinetan eta Kanarietan kapitain jenerala izan zen.

## Kanpo estekak

* Datuak: Q3360549
# Sowerby moko-balea

Sowerby moko-balea (Mesoplodon bidens) Ziphiidae familiako zetazeoa da. Moko-baleen artean sailkatua izateko lehendabizikoa izan zen.

## Erreferentziak

* ↑ Carwardine, Hoyt, Fordyce & Gill (1998). Whales & Dolphins: The Ultimate Guide to Marine Mammals. Londres: HarperCollins. ISBN 0-00-220105-4
* Datuak: Q215335
* Multimedia: Mesoplodon bidens / Q215335
* Espezieak: Mesoplodon bidens
# Soweto

Soweto (ingelesezko South West Townships hitzen laburdura, sɵˈweɪtoʊ, sɵˈwɛtoʊ edo sɵˈwiːtoʊ ahoskatua; "Hego Mendebaldeko Auzuneak") Hegoafrikako township bat da, Johannesburgetik 15 kilometro hego-mendebaldera dagoena, Gauteng probintzian. Aparteko herri gisa sortu bazen ere, egun Johannesburgeko parte da.
Apartheidaren aurkako borrokaren sinboloetako bat izan zen, 1976ko ekainaren 16an mundu osoan ezagun egin zena, Sowetoko altxaldia gertatu zelarik.

## Historia

Soweto 1930eko hamarkadan sortu zuen Hegoafrikako Gobernuak, Johannesburg hirian bizi ziren herritar beltzak zurientzat erreserbatu nahi zuen hirigunetik kanporatzeko. Beltzengandik erabat bereizirik nahi zuten zuriek, baina haien eskulana ezinbestekoa zuten ekonomiari eusteko; Hego Mendebaldeko Auzuneak konponbidea zekarkien bi nahi kontraesankorrei.
63 kilometro koadroko eremuan, poxpolo kutxa izeneko etxeetan, bi milioi biztanle izateraino handitu zen Soweto hurrengo hamarkadetan. Beltzek ez zuten eskubiderik lurren jabe izateko, eta "bisitari" estatutua zuten. Hirigunetik kanporaturikoez gain, landatik eta inguruko herrialdeetatik joandako jendearen arragoa bihurtu zen. Leinuen gizarte antolakuntza hautsita, hiri kultura aberats eta bizia zuen 1970eko hamarkadan.
1976ko ekainaren 16an, auzuneko gertakaririk larriena jazo zen: Sowetoko altxaldia. Poliziak tiroka sakabanatu zuen eskolako ikasleen manifestazio bat. Hildakoak gutxienez 176 izan ziren, eta zaurituak ehunka.

## Klima

Datu klimatikoak (Soweto) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 26.4 | 25.8 | 24.7 | 22.1 | 19.6 | 16.9 | 17.3 | 20.3 | 23.4 | 25 | 25.3 | 26.1 | 22.7 |
| Batez besteko tenperatura (ºC) | 20.4 | 19.8 | 18.5 | 15.5 | 12.1 | 9 | 9.2 | 12.1 | 15.7 | 18 | 19 | 19.9 | 15.8 |
| Batez besteko tenperatura minimoa (°C) | 14.4 | 13.9 | 12.3 | 8.9 | 4.6 | 1.2 | 1.2 | 4 | 8 | 11 | 12.7 | 13.7 | 8.8 |
| Pilatutako prezipitazioa (mm) | 136 | 101 | 84 | 63 | 20 | 8 | 7 | 7 | 24 | 73 | 112 | 115 | 750 |
| Iturria: Climate-Data.org ||||||||||||||

## Erreferentziak

* ↑ Kuzwayo, Ellen. (1996). Soweton kontatuak. Tafalla: Txalaparta ISBN 84-8136-036-8..
* 1 2 3 4 Lartzanguren, Edu. Soweto: belaunaldi baten ostean. Euskaldunon Egunkaria, 2002ko ekainak 23, CC BY-SA 4.0, berria.eus (Noiz kontsultatua: 2022-1-5).
* ↑ Climate: Soweto - Climate graph, Temperature graph, Climate table. Climate-Data.org.

## Kanpo estekak

* Arbelaitz Mitxelena, Lander Soweton barrena, argia.eus
* Datuak: Q217426
* Multimedia: Soweto / Q217426
# Soy tu dueña

Soy tu dueña Nicandro Díaz González-ek Televisarako ekoizten duen telenovela mexikarra da. 1995ean ekoitzitako La dueña telenovelaren remake bat da. Lucero eta Fernando Colunga ditu protagonista, eta Gabriela Spanic, David Zepeda, Sergio Goyri, berriz, antagonista.

## Aktoreak

* Lucero: Valentina Villalba Rangel-Montesinos
* Fernando Colunga: José Miguel Montesinos
* Gabriela Spanic: Ivana Dorantes Rangel
* Sergio Goyri: Rosendo Gavilán
* Silvia Pinal: Isabel Rangel Vda. de Dorantes
* Jacqueline Andere: Leonor de Montesinos
* Ana Martín: Benita Garrido
* Eduardo Capetillo: Horacio Acosta
* Adriana Laffan: Amanda

## Kanpo estekak

* Datuak: Q464736
# Soya Fujiwara

Soya Fujiwara (japonieraz: 藤原 奏哉, 1995eko irailaren 9a - ) Japoniako futbolaria da.
Hainbat futbol taldetan jokatu du, esaterako Giravanz Kitakyushu.

## Kanpo estekak

* (Japonieraz) J.League Data Site
* Datuak: Q48763393
# Soxhlet erauzgailu

Soxhlet erauzgailua disolbatzaile baten laguntzarekin solido-likido erauzketan jatorri lipidikoa duten substantzien erauzketarako erabiltzen den beirazko instrumentua da, bere izena Franz von Soxhlet asmatzaileari zor diona.

## Deskribapena

Erauzgailu hau bi albo hodi dituen beirazko zilindroa da. Bi kameraz osatuta dago, goikoak kondentsatutako disolbatzailea biltzeko balio du eta behekoak lagina gordetzen du. Albo hodiei dagokienez, batak disolbatzailearen lurruna igotzea ahalbideratzen du eta bestea disolbatzailea ateratzeko sifoia da.
Erauzi nahi den substantzia duen materia solidoa edo lagina iragaz paper batean bildu eta soxhlet erauzgailuaren kamera nagusian jartzen da. Ondoren erauzgailu hau barnean disolbatzailea duen matrazearen ahoan kokatzen da. Muntaia guzti honen gainean kondentsadore bat jarriz.

## Prozedura

Matrazeari beroa aplikatzen zaio bertan dagoen disolbatzailea berotu eta lurrundu dadin. Disolbatzaile horretan gainera, plater porodunak egongo dira burbuilak sortzea ahalbideratzen dutenak. Lurrun hau soxhlet erauzgailuaren albo beso batetik gora igoko da kondentsadorera iritsi arte. Han korrontean dabilen ur hotzaren eraginez lurruna kondentsatu eta lagina dagoen azpiko kamerara eroriko da. Kamera hau disolbatzaile beroarekin betetzen joango da pixkanaka eta erauzi nahi den substantzia bertan disolbatzen hasiko da. Kamera hau erabat beteta dagoenean erauzgailuari konektatutako sifoiari esker hustuko da eta disoluzio hau azpiko matrazera itzuliko, jadanik erauzi nahi den substantzia bertan disolbatuta duelarik.
Ziklo hau hainbat aldiz errepikatuko da, errepikatzen den aldiro substantzia kantitate handiagoa hartuz bere barne, substantzia guztia erauzi arte. Azkenik, bukaeran lortutako disoluzioa lurrunduz edo distilatuz erauzi nahi den substantzia lortuko da.

## Abantaila eta desabantailak
### Abantailak

* Zikloa behin eta berriz errepikatzen da. Honela, erauzi nahi den substantzia guztia erauziko dela ziurtatzen da. Emaitza jarraian egindako hainbat beratzeren bera da, baina prozesuan zehar operazio desberdinak erabili gabe.
* Manipulazio denbora asko irabazten da, behin prozesua hasiz gero bere kasara egiten utzi behar baita, eskua sartu beharrik gabe bertan bukatu arte.
* Jarraian egindako beratzeetan baino askoz disolbatzaile gutxiago erabiltzen da. Honek ekonomikoki ere garratntzia du.
* Disolbatzailea etengabe distilatzen denez, hau ez da inoiz saturatzen.

### Desabantailak

* Erauzgailuaren kamerako iragaz paperaren tamaina mugatua da.
* Substantzia batzuk beroaren eraginez degradatu egin daitezke.

## Ikus, gainera

* Erauzketa

## Kanpo estekak

* Datuak: Q826533
* Multimedia: Soxhlet extractor / Q826533
ieaKimika laborategiko tresneria :
# Soy Nevenka

Soy Nevenka 2024ko Icíar Bollaín espainiar zinema zuzendariaren film dramatikoa da.
Filmak Donostiako 72. Zinemaldiaren Sail Ofizialean eman zuten, eta Urrezko Maskorra lortzeko lehian izan zen.

## Sinopsia

Oharra: Atal honek istorio osoa edo amaiera argitzen du.
2000n, Ponferradako Udaleko Ogasun zinegotzi Nevenka Fernándezek jazarpen gupidagabea pairatu zuen arlo politikoan eta pertsonalean nahi zuena egitera ohituta zegoen gizon batengandik: udalerriko alkatea. Nevenkak badaki oso garesti ordaindu beharko duela salaketa jartzeko erabakia. Benetako gertakarietan oinarritutako istorio honetako protagonista #metoo mugimenduaren aitzindari izan zen, itzal handiko politikari bat sexu- eta lan-jazarpenagatik epaitegietara eraman zuen lehen emakumea izanik.

## Aktoreak

* Mireia Oriol: Nevenka Fernández
* Urko Olazabal: Ismael Álvarez
* Ricardo Gómez
* Carlos Serrano
* Lucía Veiga
* Luis Moreno
* Javier Gálego
* Mercedes del Castillo
* Font García
* Xavier Estévez

## Erreferentziak

* ↑ sansebastianfestival.com

## Kanpo estekak

* Ines Arrue Unanue: "‘SOY NEVENKA’: Inork ez zuen Nevenka sinistu", Zinea.eus webgunean.
* Datuak: Q124407152
# Spionkopita

Spionkopita mineral bat da.

## Ezaugarriak

Spionkopita elementu kimiko mineralaren formula kimikoa hau da: ${\ce {Cu39S28}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Spionkopite: Mineral information, data and localities.» www.mindat.org (Noiz kontsultatua: 12-05-2019).
# Spinoso

Spinoso Italiako udalerri bat da. Potenzako probintzian kokatuta dago, Basilicata eskualdean. 1.314 biztanle ditu, 38,18 kilometro koadroko azaleran banatuta.

## Mugakideak

Spinosok honako udalerri hauekin egiten du muga:
Castelsaraceno Grumento Nova Montemurro San Chirico Raparo San Martino d'Agri Sarconi

## Kanpo estekak

* Datuak: Q52677
* Multimedia: Spinoso / Q52677
# Spintronika

Spintronika (spin eta elektronika hitzen elkarketa) azaleratu berri den teknologia bat da. Teknologia honek elektroiaren spin intrintsekoa eta honi loturiko momentu magnetikoa ustiatzen ditu, oinarrizko karga elektronikoaz gain, egoera solidoko gailuetan.
Spintronikaren eta magnetoelektronika zaharraren arteko ezberdintasun nagusia spinak nola maneiatzen diren datza. Spintronikan spinak eremu magnetikoen bitartez ez ezik, eremu elektrikoen bidez ere maneiatzen dira.

## Kanpo estekak

* Datuak: Q258659
# Spinuș

Spinuș Errumaniako udalerri bat da, Bihor konderrian. 1.166 biztanle ditu, 30,26 kilometro koadroko azaleran banatuta.

## Herriak

Udalerrian honako herriak daude:
Spinuș $^{(en)}$ Ciulești $^{(en)}$ Gurbești $^{(en)}$ Nădar $^{(en)}$ Săliște $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12157049
# Spain is different!

Spain is different!, euskaraz «Espainia bestelakoa da!», 1960ko hamarkadan Espainian aginte frankistak turismoa sustatzeko zabaldu zuen ingelesezko goiburua da. Kanpaina turistiko arduradun nagusia orduko Turismo ministro Manuel Fraga Iribarne izan zen. Kanpainaren helburua kanpoko turismo bultzatzea izan zen, paisaien aniztasuna eta exotismoa azpimarratuz. Geroztik eta hedaduraz, goiburua Espainiako berezitasun politiko, ekonomiko eta sozialak adierazi eta justifikatzeko erabili izan da, hala nola frankismoa bera, baina baita espainiar trantsizioko ustelkeria politikoa eta ezberdintasun sozial nabarmenak ere.

## Erreferentziak

* ↑ Umbral, Francisco. (1997-4-15). «España es diferente: gay» El Mundo. « A lo primero fue don Manuel Fraga con su Spain is different, que vendía sol mejor que democracia, choris marbellís mejor que dioses romanos solamente de piedra, y Semanas Santas flagelantes y primitivas mejor que los Carnavales de Río.  »

## Kanpo estekak

* Datuak: Q12267559
# Spalax antiquus

Spalax antiquus Spalax generoko animalia da. Karraskarien barruko Spalacidae familian sailkatuta dago.

## Ikus, gainera

* Spalax
* Spalacidae

## Kanpo estekak

* Datuak: Q42900902
* Espezieak: Spalax antiquus
# Spahbod

Spahbod edo spahbed (persieraz سپهبد, Sepahbod, Spah بد "armak" eta bod سپه "maisua" hitzetatik eratorria), edo baita spah salar (سپهسالار) ere, Partiar Inperioan, eta askoz zabalago, Sasandar Inperioko armadako maila bat zen. Titulua erabiltzen jarraitu zen musulmanek Pertsia konkistu ondoren bertako irandar dinastien artean, bai eta pertsiar eraginpean zeudenen artean ere, hala nola armeniar erregeen artean (Sparapet) eta georgiar erresumetan kasu.
Maila goreneko ofizial militarra zen, baina Eran (Iran) hitzarekin batera erabiltzen denean, Eran Spahbod (ايرانسپهبد, «irandar spahboda»), zelai mariskalaren edo inperioko jeneral gorenaren baliokidea da. Shahanshah edo enperadorearen ondoren, maila altuena zuena zen militarren artean. Irandar spahbodak komandante buruzagiaren, Gerrako ministroaren eta bake negoziaketetako buruaren lanak egiten zituen. Spahbod gutxik agin ziezaioketen armada fidel bati, eskualdeko marzbanak zelai mariskaltzat izan gabe.
XX. mendean, Phalavi dinastian, armadak bere lerroetan antzinako maila militar asko berrezarri zituen, Spahboda horien artean. Spahboda Pahlevitar armadan komandante baten baliokidea zen.

## Kanpo estekak

* Datuak: Q2064908
* Multimedia: Spahbeds / Q2064908
# Spaichingen

Spaichingen Alemaniako hiri-udalerri bat da, Baden-Württemberg estatuan. Azken zentsuaren arabera 13.531 biztanle zituen, 18,5 kilometro koadroko azaleran.

## Kanpo estekak

* Datuak: Q519688
* Multimedia: Spaichingen / Q519688
# Spahnharrenstätte

Spahnharrenstätte Alemaniako udalerria da. Saxonia Beherea estatuan dago, [[Emsland barrutia|Emsland]] barrutian. 2014an 1.496 biztanle zituen 36,07 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q671818
* Multimedia: Spahnharrenstätte / Q671818
# Spafford (New York)

Spafford Ameriketako Estatu Batuetako inkorporatutako herri bat da. Onondaga konderrian kokatuta dago, New York estatuan. 1.588 biztanle ditu, 39,22 kilometro koadroko azaleran banatuta.

## Ikus, gainera

* Onondaga konderrian

## Kanpo estekak

* Datuak: Q3708224
* Multimedia: Spafford, New York / Q3708224
# Spriggita

Spriggita oxido motako minerala da.

## Ezaugarriak

Spriggita oxido mineralaren formula kimikoa hau da: ${\ce {Pb3(UO2)6O8(OH)2 * 3H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Spriggite: Mineral information, data and localities.» www.mindat.org (Noiz kontsultatua: 12-05-2019).
# Sprimont

Sprimont, Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 13.881 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q696110
* Multimedia: Sprimont / Q696110
# Spring (Texas)

Spring Ameriketako Estatu Batuetako erroldak esleitutako leku bat da. Harris konderrian dago, Texas estatuan. 62.559 biztanle ditu, 59,10056 kilometro koadroko azaleran banatuta.

## Ikus, gainera

* Harris konderria

## Kanpo estekak

* Datuak: Q981346
* Multimedia: Spring, Texas / Q981346
# Sprigg udalerria, Adams konderria (Ohio)

Sprigg udalerria Ameriketako Estatu Batuetako Ohio estatuko udalerri bat da, Adams konderrian. Azken zentsuaren arabera 1.744 biztanle zituen, 115.2 milia karratu (298 km$^2$) eremuan.

## Ekonomia

2020ko zentsuaren arabera, Sprigg udalerriak 581 etxebizitza zeuden. Per capita diru-sarrerak 27.327 estatubatuar dolar ziren.

## Kanpo estekak

* Datuak: Q922558
* Multimedia: Sprigg Township, Adams County, Ohio / Q922558
# Spriggina

Spriggina Garai Ediakarikoan bizi izan ziren fosilen genero bat da. Espezie bakarra ezagutzen da, Spriggina floundersi. Duela 550 milioi urte bizi izan zen.

## Aurkikuntza eta taxonomia

Spriggina generoko aurreneko fosilak Australian aurkitu ziren, 1958 urtean, garaiari izena ematen dion Ediacara aztarnategian. Fosila aurkitu zuen Reg Sprigg panteologoaren izena ezarri zitzaion. Spriggina floundersi da espezie bakarra eta bigarren izena Ben Flounders fosil bilatzailearen omenez ezarri zen. Bigarren espezie bat ere aurkitu zen 1966an, Spriggina ovata, baina gaur egun beste genero batean sartu da eta orain Marywadea ovata izena du.
Ziurrenik anelidoa izango zen, artropodoen arbasoa. Garai Ediakarikoan garapen handiena zuen animalietako bat zen.

## Deskribapena

Hiru zentimetro inguruko luzera zuen animalia zen. Organismo segmentatua zen. Animaliaren goikaldean elkar gainezarritako plakaz osaturik zegoen eta azpialdea plaka bikoitiez babestua. Aurreneko bi segmentuek "burua" osatzen zuten, zaldi perraren itxurako kasko gogorra. Zulo pare bat nabari zaizkio begiak egongo ziren tokietan. Antena pare bat izan zezakeela ere proposatu izan da, baina ez dago frogatua.
Hankarik ez da aurkitu fosiletan.

## Bizimodua

Trilobiteen antza badu ere Spriggina harraparia izango zela uste da.

## Erreferentziak

* 1 2 3 «Spriggina» ucmp.berkeley.edu (Noiz kontsultatua: 2019-03-14).
* 1 2 3 «SPRIGGINA IS A TRILOBITOID ECDYSOZOAN» gsa.confex.com (Noiz kontsultatua: 2019-03-14).
* 1 2 3 «ScienceDirect» www.sciencedirect.com (Noiz kontsultatua: 2019-03-14).
* ↑ «Spriggina» cambrian.tripod.com (Noiz kontsultatua: 2019-03-14).

## Kanpo estekak

* Datuak: Q132927
* Multimedia: Spriggina / Q132927
* Espezieak: Spriggina
# Spring (Bill Callahan)

Spring (euskaraz Udaberria) Bill Callahan estatubatuar kantautorearen abesti bat da. 2013ko Dream River diskoaren barnean argitaratu zuen.

## Kanpo estekak

* Bill Callahanen Spring abestiaren bideoklipa ikusgai eta entzungai (Ingelesez)
* Datuak: Q16518961
# Spring Bay udalerria, Woodford konderria (Illinois)

Spring Bay udalerria Ameriketako Estatu Batuetako Illinois estatuko udalerri bat da, Woodford konderrian. Azken zentsuaren arabera 2.536 biztanle zituen, 16.92 milia karratu (43.8 km$^2$) eremuan.

## Ekonomia

2020ko zentsuaren arabera, Spring Bay udalerrian 1130 etxebizitza zeuden. Per capita diru-sarrerak 31.474 estatubatuar dolar ziren.

## Kanpo estekak

* Datuak: Q7580390
# Spresiano

Spresiano Italiako udalerri bat da. Trevisoko probintzian kokatuta dago, Veneto eskualdean. 12.242 biztanle ditu, 25,73 kilometro koadroko azaleran banatuta.

## Mugakideak

Spresianok honako udalerri hauekin egiten du muga:
Arcade Carbonera Cimadolmo Mareno di Piave Maserada sul Piave Santa Lucia di Piave Susegana Villorba Nervesa della Battaglia

## Kanpo estekak

* Datuak: Q46673
* Multimedia: Spresiano / Q46673
# Spriana

Spriana Italiako udalerri bat da. Sondrioko probintzian kokatuta dago, Lombardia eskualdean. 82 biztanle ditu, 7,69 kilometro koadroko azaleran banatuta.

## Mugakideak

Sprianak honako udalerri hauekin egiten du muga:
Montagna in Valtellina Sondrio Torre di Santa Maria

## Kanpo estekak

* Datuak: Q40703
* Multimedia: Spriana / Q40703
# Spring Bay (Illinois)

Spring Bay Illinoiseko herri bat da. Woodford konderrian kokatua dago. 2010ean 452 biztanle zituen, 2,11 kilometro koadrotan banatuta.

## Ikus, gainera

* Woodford konderria

## Kanpo estekak

* Datuak: Q597427
# Sputnik 2

1957ko azaroaren 3an, 19:12an, Sputnik 2 (ˈsputʲnʲək ahoskatua, errusieraz: Спутник-2, 2.-Satelite) edo Prosteyshiy Sputnik 2 (PS-2, errusieraz: Простейший Спутник 2 2. Satelite Oinarrizkoa) Lurraren inguruan orbitan jarritako bigarren ontzi-espaziala bilakatu zen. Satelite honek lehenengo aldiz material biologikoa zeraman barnean. 4 metroko garaiera zuen kapsula koniko honek 2 metroko diametroa zuen. Irrati transmisoreak kokatzeko aukera ematen zuten zenbait konpartimentu barnean hartzen zituen. Horrez gain, sateliteak telemetriarako sistema, unitate programagarria, birsorkuntza eta tenperatura kudeaketarako sistema eta tresneria zientifikoa eramaten zituen. Zigilatutako kabina batean Laika txakurra zihoan, baina jatorriko izena "Kudryavka" zen.
Datu biologikoak eta ingeniariak Tral D sistema telemetrikoaren bitartez igorri ziren. Orbita bakoitzeko 15 minututan datuak igor zitzakeen Lurrera. Barnean bi espektrometro kokatu ziren eguzki erradiazioa (igorpen ultramoreak eta X izpiak ) eta izpi kosmikoak neurtzeko.

## Kanpo estekak

* Datuak: Q190555
* Multimedia: Sputnik-2 / Q190555
# Sputnik 7

Sputnik 7 (Tyazheliy Sputnik izenaz ere ezagutua) Artizarrera espazio-zunda bat bidaltzeko lehenengo saiakera sobietarra izan zen.
Zundak 6.483 kg-ko pisua zuen, eta 1961eko otsailaren 4an jarri zen lurraren orbitan SL6/A-2-e jautigailu batean. Misioa plataforma orbital batez eta lehenengo Venera zunden antzeko zunda batez osatua zegoen. Molniya zuziri baten laugarren etapak zunda lurraren orbitatik atera behar zuen, Artizarraren norabiderantz bidaliz, baina ignizio sistemak huts egin zuen.

## Ikus, gainera

* Venera Programa

## Kanpo estekak

* Datuak: Q40610
* Multimedia: Venera 1 / Q40610
# Spuyten Duyvil (Bronx)

Spuyten Duyvil, AEBetako New York hiriko auzo bat da, Bronx barrutian. 2010eko erroldaren arabera 10.279 biztanle zituen.
* Datuak: Q7581636
* Multimedia: Spuyten Duyvil, Bronx / Q7581636
# Spy no tsuma

Espioi baten emaztea (japonieraz: スパイの妻, Hepburn: Supai no tsuma) 2020ko Kiyoshi Kurosawa zinema zuzendariaren telefilm dramatikoa da.

## Sinopsia

Oharra: Atal honek istorio osoa edo amaiera argitzen du.
Japonia, 1940. Bigarren Mundu Gerra lehertu aurreko gauean, Yusaku Fukuhara herrixka bateko komertzianteak emaztea etxean utzi eta Mantxuriara bidaiatuko du ilobarekin. Han, kasualitatez, gertakari lazgarri baten testigu izango da, eta munduari nola edo hala jakinarazteko neurriak hartuko ditu. Gaizki-ulertu moduko bat izango du emaztearekin hasieran, baina azkenean senarrari babes erabatekoa ematea deliberatuko du hark. Tartean, beste kontu eta geruza asko.

## Aktoreak

* Yū Aoi: Satoko Fukuhara
* Issey Takahashi: Yūsaku Fukuhara
* Masahiro Higashide: Taiji Tsumori
* Ryōta Bandō: Fumio Takeshita
* Yuri Tsunematsu: Komako
* Minosuke:s Kanemura
* Hyunri: Hiroko Kusakabe
* Takashi Sasano: Nozaki doktorea

## Erreferentziak

* ↑ «Historia, traizioa, konpromisoa» Berria 2021-12-04 CC BY-SA 4.0 lizentziapean.

## Kanpo estekak

* Datuak: Q97768272